Държавен вестник, бр. 105, 2014 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  105
8882
 
 
УКАЗАНИЯ: 
 
1. Справката се изисква на основание чл. 73, ал. 1 от Закона за данъците върху доходите на физическите лица (ЗДДФЛ). Представя се от 
предприятия и от самоосигуряващи се лица - платци на доходи на физически лица през данъчната година.  
2. Доходите от дивиденти и ликвидационни дялове по чл. 38, ал. 1 от ЗДДФЛ се включват в справката за годината, през която е взето решението за 
разпределяне на дивидента, съответно за данъчната година на начисляването на разхода в случаите на скрито разпределение на печалбата, или за 
данъчната година на начисляване на ликвидационния дял.  
3. Доходите от продажба, замяна или друго възмездно прехвърляне на права или имущество по чл. 33, ал. 3 от ЗДДФЛ се включват в справката за 
данъчната година на прехвърлянето. 
4. Справката се изготвя в два екземпляра, от които един за приходната администрация и един за платеца на доходите. При преобразуване или 
прехвърляне на предприятие справката се изготвя от правоприемника. 
5. Справката се представя в Териториалната дирекция на НАП по мястото на регистрация на платеца в срок до 30 април на следващата година. При 
прекратяване с ликвидация или с обявяване в несъстоятелност на предприятието справката се представя в сроковете и по реда за подаване на данъчната 
декларация по чл. 162 от ЗКПО. За непредставяне или несвоевременно представяне на справката, както и за посочване на неверни или непълни данни, 
виновните лица се наказват с глоба или имуществена санкция по реда на чл. 82 от ЗДДФЛ. 
6. Предприятията, изплатили доходи на повече от 5 физически лица, представят справката само на електронен носител във формат и по ред, 
одобрен от изпълнителния директор на НАП. 
7. Справка, която не съдържа всички изискуеми данни, не се счита за достоверна и не се приема! 
 
 
Указания за попълване на справката: 
 
1. В Част І се попълват данните на предприятието или самоосигуряващото се лице – платец на доходите, а когато справката се подава от 
правоприемник – данните на правоприемника. 
2. В Част ІІ, колона 2 се отбелязва с "да" или "не" обстоятелството дали съответното физическо лице е чуждестранно за Република България.  
3. В Част ІІ, колона 3 се вписва "1" за лице с ЛНЧ; "2" за чуждестранно физическо лице, което не притежава ЕГН или ЛНЧ; "3" - за самоосигуряващо 
се лице, което в документа за придобития доход е посочило ЕИК, а не ЕГН или ЛНЧ; "4" – за доходи с кодове 820, 821 и 903. Колона 3 не се попълва, ако в 
колона 4 се вписва ЕГН. 
4. В Част ІІ, колона 4, когато доходът е изплатен на чуждестранно физическо лице без ЕГН или ЛНЧ, се вписва служебният номер от регистъра на 
НАП, ако лицето има такъв. 
5. Част ІІ, колони 4 и 5 не се попълват за изплатени доходи с кодове 820, 821 и 903. 
6. Информация за адрес (Част ІІ, колони 6 и 7) се попълва само в следните случаи: 
- когато доходът е изплатен на чуждестранно физическо лице, като в тези случаи се посочва адресът на лицето в чужбина; 
- когато е изплатен доход с код 820 (наем на имущество в режим на етажна собственост). В тези случаи се посочва адресът на наетото недвижимо 
имущество в режим на етажна собственост.  
7. В Част ІІ, колона 8 се вписва кода, посочен в номенклатурата след справката, според вида на изплатения доход. Ако на едно физическо лице са 
изплатени доходи с различен код, данните се записват на отделни редове. 
8. В Част ІІ, колона 9 се посочва брутния размер на дохода, т.е. без приспадане на признатите разходи и/или направените удръжки от платеца на 
дохода. За доходи с кодове 820, 821 и 903 брутният размер на доходите за всички физически лица се посочва на един ред. 
9. В Част ІІ, колона 10 се посочва размерът на удържания данък, ако има такъв.